CELEX: 22011D0023
Language: mt
Date: 2011-04-01 00:00:00
Title: Deċiżjoni tal-Kumitat Konġunt taż-ŻEE Nru 23/2011 tal- 1 ta’ April 2011 li temenda l-Anness XXI (Statistiċi) tal-Ftehim taż-ŻEE

30.6.2011   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 171/21
               
            DEĊIŻJONI TAL-KUMITAT KONĠUNT TAŻ-ŻEE
      Nru 23/2011
      tal-1 ta’ April 2011
      li temenda l-Anness XXI (Statistiċi) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn issa ‘l quddiem imsejjaħ “il-Ftehim”, u b’mod partikolari l-Artikolu 98 tiegħu,
      Billi:
      
                  (1)
               
               
                  L-Anness XXI tal-Ftehim kien emendat bid-Deċiżjoni tal-Kumitat Konġunt taż-ŻEE Nru 112/2010 tal-1 ta’ Ottubru 2010 (1).
               
            
                  (2)
               
               
                  Ir-Regolament tal-Kummissjoni (UE) Nru 481/2010 tal-1 ta’ Ġunju 2010 li jimplimenta r-Regolament (KE) Nru 1177/2003 tal-Parlament Ewropew u tal-Kunsill dwar l-istatistika Komunitarja dwar l-introjtu u l-kundizzjonijiet tal-għixien (UE-SILC) fir-rigward tal-lista tal-2011 ta’ fatturi varjabbli sekondarji fil-mira dwar it-trażmissjoni interġenerazzjonali ta’ żvantaġġi (2) għandu jiġi inkorporat fil-Ftehim,
               
            IDDEĊIDA KIF ĠEJ:
      Artikolu 1
      Il-punt li ġej għandu jiddaħħal wara l-punt 18i (Regolament (KE) Nru 1177/2003 tal-Parlament Ewropew u tal-Kunsill) tal-Anness XXI għall-Ftehim:
      
                  “18ia.
               
               
                  
                     32010 R 0481: Ir-Regolament tal-Kummissjoni (UE) Nru 481/2010 tal-1 ta’ Ġunju 2010 li jimplimenta r-Regolament (KE) Nru 1177/2003 tal-Parlament Ewropew u tal-Kunsill li jirrigwarda l-istatistika Komunitarja dwar l-introjtu u l-kundizzjonijiet tal-għajxien (UE-SILC) fir-rigward tal-lista tal-2011 tal-fatturi varjabbli sekondarji mmirati dwar it- trażmissjoni interġenerazzjonali ta’ żvantaġġi (ĠU L 135, 2.6.2010, p. 38).”
               
            Artikolu 2
      It-testi tar-Regolament (UE) Nru 481/2010 fil-lingwa Islandiża u dik Norveġiża, li għandhom jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ fit-2 ta’ April 2011, sakemm in-notifiki kollha taħt l-Artikolu 103(1) tal-Ftehim ikunu saru lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi ppubblikata fis-Sezzjoni taż-ŻEE u fis-Suppliment taż-ŻEE ta’ Il-Ġurnal Uffiċjali tal-Unjoni Ewropea.
      
         Magħmul fi Brussell, l-1 ta’ April 2011.
         
            
               Għall-Kumitat Konġunt taż-ŻEE
            
            
               L-Aġent President
            
            Gianluca GRIPPA
         
      
      
         (1)  ĠU L 332, 16.12.2010, p. 62.
      
         (2)  ĠU L 135, 2.6.2010, p. 38.
      
         (*)  L-ebda rekwiżiti kostituzzjonali ma huma indikati.